Анагызны сатып җибәримме?

	Хәзер кешенең тамагы да тук, өсте дә бөтен. Тагын әллә нәрсәләре тук, әллә нәрсәләре бөтен. Күңеле генә китек. Ну, менә син «жигули»да йөрисең, ә сул як күршең – «некси»да. Тырышасың инде, син дә шундыйны ук алып утырасың, кешедән калышып булмый ич. Булды, алдың, теләгеңә ирештең, син кешедән ким түгел – хәзер тынычланырга, ял итәргә дә мөмкин. Кайтып туктыйсың шулай горур гына, нәкъ шул вакытта уң як күршең дә килеп туктый. «Мерседес»ында... Һәм син аңлыйсың – тынычланырга иртәрәк икән әле...	 Шул рәвешле чабасың. Эш-кредит-эш-зарплата-банк-кибет-кредит-эш... Һәм дөньяда тагы ниләр барлыгы бөтенләй кызыксындыр­мый башлый. Тормышның тизлеге арта, ә матурлыгы һәм кызыгы югала. Һәм бөтен кеше дә синең кебек яшидер кебек тоела башлый. Алай түгел икән. Бу дөньяның әллә кемнәре бар һәм алар әллә нинди кызыклар уйлап табып, әллә нинди кызганыч хәлләргә калып, тормышларына төрлелек өреп яшиләр икән. 
	Марат КӘБИРОВ	
Шәһри Казан

	№ --- | 12.10.2016	


